techiaith/cofnodycynulliad_en-cy huggingface dataset:
English: Diolch, Dirprwy Lywydd. Minister, this is yet another blow to my region - the latest in a string of job losses. Jistcourt had been expanding, following a management buy-out just three years ago. And the fact that, despite a strong order book, the company was making large losses speaks volumes about the state of the social housing sector in Wales. We have a housing crisis, yet we are not building enough social housing. What can the Welsh Government do to ensure that we retain a vibrant construction sector here in Wales and ensure that the employees facing redundancy can find other suitable local employment? Will you be encouraging local authorities and housing associations to accelerate their building plans? Diolch.
Welsh: Diolch, Ddirprwy Lywydd. Weinidog, mae hon yn ergyd arall i fy rhanbarth - y ddiweddaraf mewn cyfres o achosion o golli swyddi. Roedd Jistcourt yn ehangu, wedi iddo gael ei brynu gan reolwyr dair blynedd yn ôl yn unig. Ac mae'r ffaith bod y cwmni'n gwneud colledion sylweddol er gwaethaf llyfr archebion cryf yn adrodd cyfrolau am gyflwr y sector tai cymdeithasol yng Nghymru. Mae gennym argyfwng tai, ond eto nid ydym yn adeiladu digon o dai cymdeithasol. Beth y gall Llywodraeth Cymru ei wneud i sicrhau ein bod yn cadw sector adeiladu bywiog yma yng Nghymru a sicrhau y gall y gweithwyr sy'n wynebu diswyddiadau ddod o hyd i swyddi addas eraill yn lleol? A fyddwch yn annog awdurdodau lleol a chymdeithasau tai i gyflymu eu cynlluniau adeiladu? Diolch.
English: As I've already said, the company had made no direct approach to the Welsh Government for help. We are now helping the employees to be able to find alternative employment and to retrain. The efforts we are making to accelerate the building of council houses and social housing more generally I think have been well rehearsed in this Chamber, and we certainly are alive to the need to support the sector and to support grounded firms in particular, and that is part of our ongoing work.
Welsh: Fel rwyf wedi'i ddweud eisoes, nid oedd y cwmni wedi gofyn i Lywodraeth Cymru yn uniongyrchol am gymorth. Rydym bellach yn helpu'r gweithwyr i allu dod o hyd i swyddi eraill ac i ailhyfforddi. Rwy'n credu bod ein hymdrechion i gyflymu'r broses o adeiladu tai cyngor a thai cymdeithasol yn fwy cyffredinol wedi cael cryn dipyn o sylw yn y Siambr hon, ac yn sicr, rydym yn ymwybodol o'r angen i gefnogi'r sector ac i gefnogi cwmnïau gwreiddiedig yn benodol, ac mae hynny'n rhan o'n gwaith parhaus.
English: Item 6 on the agenda is the 90-second statements and the first of these this week is from Dawn Bowden.
Welsh: Eitem 6 ar yr agenda yw'r datganiadau 90 eiliad a daw'r cyntaf o'r rhain yr wythnos hon gan Dawn Bowden.
English: On 23 June 1894, ten to four in the afternoon, two loud bangs were heard in Cilfynydd, the result of a devastating explosion at the Albion colliery. The colliery had given birth to the village. After the sinking of the first mine shaft, the population had increased from 500 within a decade and was around 3,500 by 1901. Yet, on this day, the colliery extracted a terrible toll from the local community. The instant response to the explosion was confusion. The night shift had just started. No-one knew how many men were down the pit. When bodies were brought up, they were, in many cases, so badly mutilated that is was impossible to determine identity. Altogether, 290 men were killed in the Albion mining disaster, making it the second-worst mining disaster in Wales, and the fourth-worst in the UK. I say 'men', but many of the victims were in their teens. The youngest, John Scott, was aged just 13. The scale of the devastation is also highlighted by the fact that just two of the 125 horses that worked underground survived. The cause was determined to be the ignition of coal dust following an explosion of fire damp. The management exonerated in what many felt to be a whitewash. Albion colliery carried on working, claiming the lives of miners, but let us not forget this devastating disaster that occurred 125 years ago, which touched everyone living in Cilfynydd and changed lives forever.
Welsh: Ar 23 Mehefin 1894, am ddeng munud i bedwar yn y prynhawn, clywyd dwy glec uchel yng Nghilfynydd, o ganlyniad i ffrwydrad dinistriol yng nglofa'r Albion. Y lofa hon a arweiniodd at sefydlu'r pentref. Ar ôl agor y siafft gyntaf, cynyddodd y boblogaeth o 500 o fewn degawd, ac roedd oddeutu 3,500 erbyn 1901. Fodd bynnag, ar y diwrnod hwn, cafodd y trychineb hwn yn y pwll glo effaith ofnadwy ar y gymuned leol. Dryswch oedd yr ymateb cyntaf i'r ffrwydrad. Roedd y sifft nos newydd ddechrau. Nid oedd unrhyw un yn gwybod faint o ddynion a oedd i lawr yn y pwll. Pan ddaethpwyd â'r cyrff allan, mewn sawl achos, roeddent wedi'u hanffurfio mor wael nes ei bod yn amhosibl nodi pwy oeddent. Lladdwyd 290 o ddynion i gyd yn nhrychineb glofa'r Albion, y trychineb mwyngloddio gwaethaf ond un yng Nghymru, a'r pedwerydd gwaethaf yn y DU. Rwy'n dweud 'dynion', ond roedd llawer o'r rhai a fu farw yn eu harddegau. Dim ond 13 oed oedd yr ieuengaf, John Scott. Amlygir maint y dinistr yn y ffaith mai dim ond dau o'r 125 o geffylau a oedd yn gweithio o dan y ddaear a oroesodd. Pennwyd mai'r achos oedd llwch glo'n tanio yn dilyn ffrwydrad llosgnwy. Rhyddhawyd y rheolwyr o fai yn yr hyn a oedd yn wyngalch ym marn nifer o bobl. Parhaodd glofa'r Albion i weithredu, gan hawlio bywydau glowyr, ond gadewch i ni beidio ag anghofio'r trychineb dinistriol hwn a ddigwyddodd 125 o flynyddoedd yn ôl, ac a effeithiodd ar fywydau pawb a drigai yng Nghilfynydd ac a newidiodd fywydau am byth.
English: We now move to committee membership, and I call on a member of the Business Committee to move the motion formally.
Welsh: Symudwn yn awr at y cynnig ar aelodaeth pwyllgor, a galwaf ar aelod o'r Pwyllgor Busnes i wneud y cynnig yn ffurfiol.
English: Thank you. The proposal is to agree the motion. Does any Member object? No. Therefore the motion is agreed in accordance with Standing Order 12.36.
Welsh: Diolch. Y cynnig yw derbyn y cynnig. A oes unrhyw Aelod yn gwrthwynebu? Nac oes. Felly, derbyniwyd y cynnig yn unol â Rheol Sefydlog 12.36.
English: Item 7 on the agenda this afternoon is the debate on the Equality, Local Government and Communities Committee report 'Diversity in local government'. I call on the Chair of the committee to move the motion - John Griffiths.
Welsh: Eitem 7 ar yr agenda y prynhawn yma yw'r ddadl ar adroddiad y Pwyllgor Cydraddoldeb, Llywodraeth Leol a Chymunedau 'Amrywiaeth ym maes llywodraeth leol'. Galwaf ar Gadeirydd y pwyllgor i wneud y cynnig - John Griffiths.
English: I will. Just to conclude this sentence, Helen Mary, we will explore these matters further as part of our scrutiny of the forthcoming local government and elections Bill.
Welsh: Gwnaf. Os caf fi orffen y frawddeg hon, Helen Mary, byddwn yn archwilio'r materion hyn ymhellach fel rhan o'n gwaith craffu ar y Bil llywodraeth leol ac etholiadau sydd ar y gweill.
English: I'm not sure whether this would have been part of your committee's considerations, John, but would you agree with me that the political parties have got some responsibility in this regard to look at how our own practices function and whether we are choosing women for winnable seats, whether that's at local or national level? I'm certainly sure that we in Plaid Cymru have got a long way to go to perhaps challenge some of the perceptions of our own members, so, as well as considering formal quotas, perhaps we also ought to look at what we are all doing, because that, of course, is the way that most people get to be elected - because they're chosen by a party to be elected.
Welsh: Nid wyf yn siŵr a fyddai hyn wedi bod yn rhan o ystyriaethau eich pwyllgor, John, ond a fyddech yn cytuno â mi fod gan y pleidiau gwleidyddol rywfaint o gyfrifoldeb yn hyn o beth i edrych ar sut y mae ein harferion ein hunain yn gweithio ac a ydym yn dewis menywod ar gyfer seddi y gellir eu hennill, boed hynny ar lefel leol neu ar lefel genedlaethol? Yn sicr, rwy'n siŵr fod gennym ni ym Mhlaid Cymru ffordd bell i fynd i herio rhai o ganfyddiadau ein haelodau ein hunain, felly, yn ogystal ag ystyried cwotâu ffurfiol, efallai y dylem edrych hefyd ar yr hyn rydym i gyd yn ei wneud, am mai dyna'r ffordd y mae'r rhan fwyaf o bobl yn cael eu hethol wrth gwrs - gan eu bod yn cael eu dewis gan blaid i gael eu hethol.
English: I absolutely accept that. We did take evidence from the political parties. On the subject of quotas, there were mixed views, and indeed there were mixed views in the committee membership also. But, in terms of positive action, I think the majority, certainly, of political parties accept that principle, but of course the key matter is how it's implemented, and that's where the question of winnable seats, I think, is absolutely crucial. Dirprwy Lywydd, in this report, then, to conclude, we have made recommendations to help achieve necessary change. In combination with measures being taken by the Welsh Government and stakeholders, we hope these can contribute to increasing diversity so that local councillors are more representative and better reflect the communities they serve. Diolch yn fawr.
Welsh: Rwy'n derbyn hynny'n llwyr. Clywsom dystiolaeth gan y pleidiau gwleidyddol. O ran cwotâu, roedd yna safbwyntiau cymysg, ac yn wir, roedd safbwyntiau cymysg ymhlith aelodau'r pwyllgor hefyd. Ond o ran gweithredu cadarnhaol, rwy'n credu bod y rhan fwyaf o'r pleidiau gwleidyddol, yn sicr, yn derbyn yr egwyddor honno, ond wrth gwrs, y mater allweddol yw sut y caiff ei weithredu, a dyna lle mae'r cwestiwn o seddi y gellir eu hennill yn gwbl hanfodol yn fy marn i. I gloi, felly, Ddirprwy Lywydd, yn yr adroddiad hwn rydym wedi gwneud argymhellion i helpu i sicrhau newid angenrheidiol. Ar y cyd â mesurau sy'n cael eu rhoi ar waith gan Lywodraeth Cymru a rhanddeiliaid, gobeithiwn y gall y rhain gyfrannu at gynyddu amrywiaeth fel bod cynghorwyr lleol yn fwy cynrychioliadol ac yn adlewyrchu'r cymunedau y maent yn eu gwasanaethu yn well. Diolch yn fawr.
English: Would you agree with me, Jenny Rathbone, that there's also a role for companies that are big enough and public bodies to revert to the old practice of giving people public responsibility leave to be local authority members or to be magistrates? I know some organisations do still do it, but it's a practice that seems to have gone out of fashion, if you like. And while you can't expect a small, local company to do it, I think the big institutions ought to be enabling their staff to participate.
Welsh: A fyddech yn cytuno â mi, Jenny Rathbone, fod rôl hefyd i gwmnïau sy'n ddigon mawr a chyrff cyhoeddus i ddychwelyd at yr hen arfer o roi absenoldeb dyletswydd gyhoeddus i bobl fod yn aelodau o'r awdurdod lleol neu i fod yn ynadon? Gwn fod rhai cyrff yn dal i wneud hynny, ond mae'n ymddangos ei fod yn arfer sydd wedi mynd allan o ffasiwn, os mynnwch. Ac er na allwch ddisgwyl i gwmni bach lleol wneud hynny, rwy'n credu y dylai'r sefydliadau mawr fod yn galluogi eu staff i gyfranogi.
English: Yes, I think it's perfectly possible for large companies to have some designated days set aside for public duties and that doesn't need to be to be a council representative, it could be to be on a governing body of a school or to work in a voluntary organisation, advising them on how to do their bookkeeping or whatever it might be. I think a lot of business in the community does support that sort of activity, but I think it's unreasonable for a small company, with maybe five employees, to let somebody go. I just don't think that is possible. But I think that we need to really press ahead with - . I think one of the other issues I don't think other Members have mentioned is recommendation 13, which is to ensure that the care allowances that people should be entitled to claim if they've got responsibilities for an elderly or disabled member of the family or they've got small children, I don't think that it should have to be reported that X, Y, Z individual has claimed this amount. This should just be something that's reported by the council as one of the expenses, with the obvious checks and balances that the individual who's claiming this allowance has to be, obviously, present at the meeting they're claiming for.
Welsh: Ydw, credaf ei bod yn gwbl bosibl i gwmnïau mawr gael rhai diwrnodau penodedig wedi'u neilltuo ar gyfer dyletswyddau cyhoeddus ac nid oes angen i hynny olygu bod yn gynrychiolydd ar y cyngor, gallai fod yn gorff llywodraethu ysgol neu weithio mewn corff gwirfoddol, yn eu cynghori ar sut i wneud eu cyfrifon neu beth bynnag. Rwy'n credu bod llawer o fusnesau yn y gymuned yn cefnogi'r math hwnnw o weithgarwch, ond rwy'n credu ei bod yn afresymol i gwmni bach, gyda phump o weithwyr efallai, adael i rywun fynd. Nid wyf yn meddwl bod hynny'n bosibl. Ond credaf fod angen inni fwrw ymlaen o ddifrif â - . Rwy'n credu mai un o'r materion eraill nad wyf yn meddwl bod Aelodau eraill wedi sôn amdano yw argymhelliad 13, sef sicrhau bod y lwfans gofal y dylai pobl fod â hawl i'w hawlio os ydynt yn gyfrifol am aelod oedrannus neu anabl o'r teulu neu os oes ganddynt blant bach, nid wyf yn credu y dylai fod yn rhaid dweud bod unigolyn X, Y, Z wedi hawlio'r swm hwn. Dylai hyn fod yn rhywbeth a gofnodir gan y cyngor fel un o'r treuliau'n unig, gyda'r archwiliadau a'r gwiriadau amlwg fod yn rhaid i'r unigolyn sy'n hawlio'r lwfans fod yn bresennol yn y cyfarfod y mae'n hawlio ar ei gyfer wrth gwrs.
English: But that can be done behind the scenes; it doesn't need to be done by making those people subject to criticism.
Welsh: Ond gellir gwneud hynny y tu ôl i'r llenni; nid oes angen ei wneud drwy wneud y bobl hynny'n agored i feirniadaeth.
English: Your party leader stood in front of a poster that was reminiscent of Nazi propaganda, and you are talking about hate in politics. I can't put the two together -
Welsh: Safodd arweinydd eich plaid o flaen poster a oedd yn atgoffa o bropaganda'r Natsïaid, ac rydych yn sôn am gasineb mewn gwleidyddiaeth. Ni allaf gysoni'r ddau beth -
English: Can I just say something to you? Have I ever turned around and made a personal attack on anyone here?
Welsh: A gaf fi ddweud rhywbeth wrthych? A wyf fi erioed wedi gwneud ymosodiad personol ar unrhyw un yn y fan hon?
English: I'm asking you about your party leader.
Welsh: Rwy'n gofyn i chi am arweinydd eich plaid.
English: Let me ask you something. You stood up and made a political point against one of our members here, and she told you outside that you hadn't listened to the full length of the sentence before you stood up and made a comment in front of the whole Chamber -
Welsh: Gadewch i mi ofyn rhywbeth i chi. Fe godoch ar eich traed a gwneud pwynt gwleidyddol yn erbyn un o'n haelodau yma, a dywedodd hi wrthych y tu allan nad oeddech wedi gwrando ar y frawddeg lawn cyn i chi sefyll a gwneud sylw o flaen y Siambr gyfan -
English: Will you address the point I made?
Welsh: A wnewch chi ateb y pwynt a wneuthum?
English: - and that wasn't right. Have you written to the political leader -
Welsh: - ac nid oedd hynny'n iawn. A ydych wedi ysgrifennu at yr arweinydd gwleidyddol -
English: No, no. You can't have a backwards and forwards. Either respond to the intervention by the Member or move on.
Welsh: Na, na. Ni allwch ddadlau'n ôl ac ymlaen. Naill ai ymatebwch i'r ymyriad gan yr Aelod neu symudwch yn eich blaen.
English: I haven't looked at it. I haven't looked at what you're talking about -
Welsh: Nid wyf wedi edrych arno. Nid wyf wedi edrych ar yr hyn rydych chi'n sôn amdano -
English: You just said the 'political leader', and I consider my leader here to be Mark Reckless, I'm sorry.
Welsh: Fe ddywedoch chi 'arweinydd gwleidyddol', ac rwy'n ystyried mai Mark Reckless yw fy arweinydd yma, mae'n ddrwg gennyf.
English: Well, he is our party leader -
Welsh: Wel, ef yw arweinydd ein plaid -
English: Yes, he is.
Welsh: Ie, wir.
English: But he's not in the Assembly, is he?
Welsh: Ond nid yw yn y Cynulliad, ydy e?
English: No, no. Either answer the intervention or move on.
Welsh: Na, na. Naill ai atebwch yr ymyriad neu symudwch yn eich blaen.
English: I wonder, in so doing, would the Minister have a look at something that was raised by me on the committee a couple of times - the excellent example provided by Bridgend County Borough Council who, on a non-political, non-partisan basis, did a tremendous promotional campaign about standing as a councillor if you've never thought of it, and then went through extensive training with people about what that meant, what it entailed, how you could overcome obstacles? It wasn't for everybody - some people said, 'Thank you very much but I'm not interested' - but it brought in a whole new batch of people that were not the normal people, some of whom were not aligned politically in any way. So, have a look at those when you're thinking about working in partnership.
Welsh: Wrth wneud hynny, tybed a wnaiff y Gweinidog edrych ar rywbeth a godwyd gennyf ar y pwyllgor unwaith neu ddwy - yr enghraifft ragorol a welwyd gan Gyngor Bwrdeistref Sirol Pen-y-bont ar Ogwr a wnaeth waith hyrwyddo aruthrol ar sail amhleidiol ar ymgyrch ynglŷn â sefyll fel cynghorydd os nad ydych erioed wedi meddwl am wneud hynny, ac yna aeth drwy hyfforddiant helaeth gyda phobl ynglŷn â beth y golygai hynny, sut y gallech oresgyn rhwystrau? Nid oedd yn gweddu i bawb - dywedai rhai pobl, 'Diolch yn fawr iawn ond nid oes gennyf ddiddordeb' - ond daeth â llwyth newydd o bobl wahanol i'r arfer i mewn, ac nid oedd cysylltiad gwleidyddol o unrhyw fath gan rai ohonynt. Felly, edrychwch ar y rheini pan fyddwch yn meddwl am weithio mewn partneriaeth.
English: Thank you. Can I call on John Griffiths to reply to the debate?
Welsh: Diolch. A gaf fi alw ar John Griffiths i ymateb i'r ddadl?
English: In that regard, do you believe that the media also has a very important elemental and pivotal role in this in terms of how politics, politicians and civil society are portrayed?
Welsh: Yn hynny o beth, a gredwch fod gan y cyfryngau hefyd rôl elfennol a chanolog bwysig iawn yn hyn o ran y modd y caiff gwleidyddiaeth, gwleidyddion a chymdeithas sifil eu portreadu?
English: Yes, I do. Hannah Blythyn talked about perceptions and how important they are, and that's undoubtedly true, and I'm very pleased that the Welsh Government is working with the Welsh Local Government Association to take forward awareness-raising and communication campaigns, and that answers, to some extent, the point Helen Mary made about civic duty, because I think it would address that as well. Dirprwy Lywydd, I can see that my time is extremely limited, but I must say that I do think there was an air of unreality in terms of what Caroline Jones said. You cannot distance yourself, as an elected Member, from the party that you are a Member of, or, indeed, a party that you were a Member of. And what we hear about betrayal and selling out people and the division and hostility that's created with that rhetoric and those campaigns - again, that's absolutely poisonous to trying to get the engagement and, indeed, the diversity, particularly, that we all want to see.
Welsh: Ydw. Siaradodd Hannah Blythyn am ganfyddiadau a pha mor bwysig ydynt, ac mae hynny'n sicr yn wir, ac rwy'n falch iawn fod Llywodraeth Cymru yn gweithio gyda Chymdeithas Llywodraeth Leol Cymru i fwrw ymlaen ag ymgyrchoedd codi ymwybyddiaeth a chyfathrebu, ac mae hynny'n ateb i ryw raddau y pwynt a wnaeth Helen Mary am ddyletswydd ddinesig, oherwydd credaf y byddai'n mynd i'r afael â hynny hefyd. Ddirprwy Lywydd, gallaf weld bod fy amser yn gyfyng iawn, ond rhaid i mi ddweud fy mod yn credu bod yna naws afreal i'r hyn a ddywedodd Caroline Jones. Ni allwch ymbellhau fel Aelod etholedig oddi wrth y blaid yr ydych yn aelod ohoni, na'r blaid yr oeddech yn aelod ohoni, yn wir. A'r hyn a glywn am frad a gwneud cam â phobl a'r rhaniadau a'r elyniaeth a grëwyd gyda'r rhethreg honno a'r ymgyrchoedd hynny - unwaith eto, mae hynny'n gwbl wenwynig i geisio cael yr ymgysylltiad ac yn wir, yr amrywiaeth yn benodol, y mae pawb ohonom am ei gweld.
English: Item 8 on the agenda this afternoon is the Plaid Cymru debate on the higher education sector. And I call on Bethan Sayed to move the motion. Bethan.
Welsh: Eitem 8 ar yr agenda y prynhawn yma yw dadl Plaid Cymru ar y sector addysg uwch. A galwaf ar Bethan Sayed i wneud y cynnig. Bethan.
English: Diolch yn fawr iawn. Let me start from the outset by saying that we don't want to be holding this debate today. It's not our preference, nor do we take pleasure in coming here to discuss the problems across the higher education sector in Wales, but we feel that this is a debate that needs to be had now, because we support the sector, because it's so integral to our society and the economy. We're not going to be the party that sees an upcoming problem, or even a crisis, and does not sound the alarm, and we would hope that the Welsh Government would feel exactly the same way. Let's be clear, we're holding this debate not only because of the issues that we are detecting on a personal level, or via what's being reported by universities and in the press, but because people on the front line across the sector, including staff, academics and students, are coming to us raising real concerns on a regular basis. We cannot and should not ignore them. They feel, and we agree, that the Welsh Government is not treating the issues coming out of the higher education sector with the seriousness that they deserve, particularly when it comes to the times when I and others have raised some of those concerns in this Senedd directly with the Minister.
Welsh: Diolch yn fawr iawn. Gadewch i mi ddechrau drwy ddweud nad ydym eisiau cynnal y ddadl hon heddiw. Nid ein dewis ni ydyw, ac nid ydym yn falch o ddod yma i drafod y problemau ar draws y sector addysg uwch yng Nghymru, ond teimlwn fod hon yn ddadl y mae'n rhaid ei chael yn awr, gan ein bod yn cefnogi'r sector, ac am ei fod mor hanfodol i'n cymdeithas a'r economi. Nid ydym yn mynd i fod yn blaid sy'n gweld problem, neu argyfwng hyd yn oed, ar y gorwel ac yn gwneud dim i ganu'r larwm, a byddem yn gobeithio y byddai Llywodraeth Cymru yn teimlo'r un ffordd yn union. Gadewch i ni fod yn glir, rydym yn cynnal y ddadl hon nid yn unig oherwydd y materion rydym yn eu canfod ar lefel bersonol, neu drwy'r hyn y mae prifysgolion a'r wasg yn eu hadrodd, ond oherwydd bod pobl ar y rheng flaen ar draws y sector, gan gynnwys staff, academyddion a myfyrwyr, yn dod atom gan fynegi pryderon go iawn yn rheolaidd. Ni allwn ac ni ddylem eu hanwybyddu. Teimlant nad yw Llywodraeth Cymru yn trin y materion sy'n codi o'r sector addysg uwch gyda'r difrifoldeb y maent yn ei haeddu, ac rydym yn cytuno, yn enwedig ar yr adegau pan wyf fi ac eraill wedi tynnu sylw'r Gweinidog yn uniongyrchol at rai o'r pryderon hynny yn y Senedd hon.